SSKM-এর নয়া উডবার্ন ওয়ার্ডের উদ্বোধনে মুখ্যমন্ত্রী মমতা বন্দ্যোপাধ্যায়

কলকাতা: এসএসকেএম হাসপাতালের (SSKM Hospital) পরিষেবায় নতুন সংযোজন। মঙ্গলবার এসএসকেএম-এ দ্বিতীয় উডবার্ন ব্লকের (Woodburn Block) উদ্বোধন করলেন মুখ্যমন্ত্রী মমতা বন্দ্যোপাধ্যায় (Mamata Banerjee)।

নতুন এই ব্লকটি ১০ তলা বিশিষ্ট ভবন। এতে রয়েছে ১৩০টি কেবিন। সরকারি সূত্রে জানা গিয়েছে, এখানে বিশেষভাবে রোগীদের জন্য তৈরি করা হয়েছে ‘অনন্য’ ওয়ার্ড, যা জনসাধারণের জন্য খোলা থাকবে।

আরও পড়ুন: দাসপুরে গভীর রাতে ভেঙে পড়ল দ্বিতল মাটির বাড়ি, প্রাণে রক্ষা ১১ জনের

মুখ্যমন্ত্রী জানান, সাধারণ মানুষের চিকিৎসা পরিষেবাকে আরও আধুনিক ও সুলভ করতেই এই উদ্যোগ। সরকার চায়, গরিব মানুষ থেকে শুরু করে সব স্তরের রোগীরা একইসঙ্গে উন্নত চিকিৎসা পরিষেবা পান।

রাজ্যের স্বাস্থ্যদফতরের আশা, দ্বিতীয় উডবার্ন ব্লক চালু হলে এসএসকেএম-এ রোগীর ভিড় অনেকটাই নিয়ন্ত্রণে আসবে এবং দ্রুত পরিষেবা পাওয়া যাবে।